CELEX: 32019D1771
Language: hu
Date: 2019-10-23 00:00:00
Title: A Bizottság (EU) 2019/1771 végrehajtási határozata (2019. október 23.) a 2011/163/EU határozatnak a Nagy-Britannia és Észak-Írország Egyesült Királysága és koronafüggőségei által a 96/23/EK tanácsi irányelv 29. cikke szerint benyújtott tervek jóváhagyása tekintetében történő módosításáról (az értesítés a C(2019) 7641. számú dokumentummal történt) (EGT-vonatkozású szöveg)

24.10.2019   
               
               
                  HU
               
               
                  Az Európai Unió Hivatalos Lapja
               
               
                  L 270/110
               
            
         A BIZOTTSÁG (EU) 2019/1771 VÉGREHAJTÁSI HATÁROZATA
         (2019. október 23.)
         a 2011/163/EU határozatnak a Nagy-Britannia és Észak-Írország Egyesült Királysága és koronafüggőségei által a 96/23/EK tanácsi irányelv 29. cikke szerint benyújtott tervek jóváhagyása tekintetében történő módosításáról
         (az értesítés a C(2019) 7641. számú dokumentummal történt)
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az egyes élő állatokban és állati termékekben lévő anyagok és azok maradványainak ellenőrzésére szolgáló intézkedésekről, valamint a 85/358/EGK és 86/469/EGK irányelvek, továbbá a 89/187/EGK és 91/664/EGK határozatok hatályon kívül helyezéséről szóló, 1996. április 29-i 96/23/EK tanácsi irányelvre (1) és különösen annak 29. cikke (1) bekezdésének negyedik albekezdésére,
         mivel:
         
                     (1)
                  
                  
                     Az Egyesült Királyság 2017. március 29-én az Európai Unióról szóló szerződés (EUSZ) 50. cikkének megfelelően bejelentette az Unióból való kilépésre vonatkozó szándékát. Az Európai Tanács 2019. április 11-én elfogadta az (EU) 2019/584 határozatot (2), amely – az Egyesült Királysággal egyetértésben – meghosszabbította az EUSZ 50. cikkének (3) bekezdése szerinti időszakot. Az említett határozat szerint az EUSZ 50. cikkének (3) bekezdésében meghatározott határidő 2019. október 31-ig további meghosszabbításra került. Az uniós jog tehát 2019. november 1-jétől (a továbbiakban: a kilépés időpontja), nem lesz alkalmazandó az Egyesült Királyságra és az Egyesült Királyságban.
                  
               
                     (2)
                  
                  
                     A 96/23/EK irányelv 29. cikke előírja, hogy azok a harmadik országok, amelyekből a tagállamok jogosultak az irányelv hatálya alá eső állatokat és állati eredetű termékeket behozni, nyújtsanak be a megkívánt garanciákat biztosító maradékanyag-megfigyelési terveket (a továbbiakban: a tervek). A terveknek ki kell terjedniük legalább az említett irányelv I. mellékletében felsorolt maradékanyag- és anyagcsoportokra.
                  
               
                     (3)
                  
                  
                     A 2011/163/EU bizottsági határozat (3) a mellékletében felsorolt bizonyos harmadik országok és egyes állatok és állati eredetű termékek vonatkozásában jóváhagy ilyen terveket.
                  
               
                     (4)
                  
                  
                     Nagy-Britannia és Észak-Írország Egyesült Királysága benyújtotta a Bizottságnak az említett ország tekintetében a szarvasmarhafélékre, a juhfélékre/kecskefélékre, a sertésekre, a lófélékre, a baromfira, az akvakultúrára, a tejre, a tojásra, a nyúlra, a vadon élő vadra, a tenyésztett vadra és a mézre, valamint koronafüggőségei tekintetében az említett áruk némelyikére vonatkozó terveit. Mivel az említett tervek elegendő garanciát biztosítanak, azokat jóvá kell hagyni.
                  
               
                     (5)
                  
                  
                     Ezért annak érdekében, hogy a kilépés időpontja után elkerülhetők legyenek a szükségtelen kereskedelmi zavarok, Nagy-Britannia és Észak-Írország Egyesült Királyságát és koronafüggőségeit indokolt felvenni a 2011/163/EU határozatban szereplő azon harmadik országok jegyzékébe, amelyek tekintetében az érintett árukra vonatkozó tervek jóváhagyásra kerültek. A 2011/163/EU határozat mellékletét ezért ennek megfelelően módosítani kell.
                  
               
                     (6)
                  
                  
                     E határozatot 2019. november 1-jétől indokolt alkalmazni, kivéve abban az esetben, ha a fenti napon az uniós jog továbbra is alkalmazandó Nagy-Britannia és Észak-Írország Egyesült Királyságára és Nagy-Britannia és Észak-Írország Egyesült Királyságában.
                  
               
                     (7)
                  
                  
                     Az e határozatban előírt intézkedések összhangban vannak a Növények, Állatok, Élelmiszerek és Takarmányok Állandó Bizottsága véleményével,
                  
               ELFOGADTA EZT A HATÁROZATOT:
         
            1. cikk
            A 2011/163/EU határozat melléklete e határozat mellékletének megfelelően módosul.
         
         
            2. cikk
            Ezt a határozatot 2019. november 1-jétől kell alkalmazni.
            Nem alkalmazandó azonban abban az esetben, ha a fenti napon az uniós jog továbbra is alkalmazandó Nagy-Britannia és Észak-Írország Egyesült Királyságára és Nagy-Britannia és Észak-Írország Egyesült Királyságában.
         
         
            3. cikk
            Ennek a határozatnak a tagállamok a címzettjei.
         
         
            Kelt Brüsszelben, 2019. október 23-án.
            
               
                  a Bizottság részéről
               
               Vytenis ANDRIUKAITIS
               
                  a Bizottság tagja
               
            
         
         
            (1)  HL L 125., 1996.5.23., 10. o.
         
         
            (2)  Az Európai Tanács az Egyesült Királysággal egyetértésben hozott (EU) 2019/584 határozata (2019. április 11.) az EUSZ 50. cikkének (3) bekezdése szerinti határidő meghosszabbításáról (HL L 101., 2019.4.11., 1. o.)
         
            (3)  A Bizottság 2011/163/EU határozata (2011. március 16.) a harmadik országok által a 96/23/EK tanácsi irányelv 29. cikkének megfelelően benyújtott tervek jóváhagyásáról (HL L 70., 2011.3.17., 40. o.).
      
      
         
            MELLÉKLET
            A 2011/163/EU határozat melléklete a következőképpen módosul:
            
                        1.
                     
                     
                        a táblázat a Feröer szigetekre és a Grúziára vonatkozó bejegyzés között a következő bejegyzéssel egészül ki:
                        
                                    „GB
                                 
                                 
                                    Nagy-Britannia és Észak-Írország Egyesült Királysága
                                 
                                 
                                    X
                                 
                                 
                                    X
                                 
                                 
                                    X
                                 
                                 
                                    X
                                 
                                 
                                    X
                                 
                                 
                                    X
                                 
                                 
                                    X
                                 
                                 
                                    X
                                 
                                 
                                    X
                                 
                                 
                                    X
                                 
                                 
                                    X
                                 
                                 
                                    X”
                                 
                              
                  
                        2.
                     
                     
                        a táblázat a Grúziára és a Ghánára vonatkozó bejegyzés között a következő bejegyzéssel egészül ki:
                        
                                    „GG
                                 
                                 
                                    Guernsey
                                 
                                 
                                    X
                                 
                                 
                                     
                                 
                                 
                                     
                                 
                                 
                                     
                                 
                                 
                                     
                                 
                                 
                                     
                                 
                                 
                                    X
                                 
                                 
                                     
                                 
                                 
                                     
                                 
                                 
                                     
                                 
                                 
                                     
                                 
                                 
                                    X”
                                 
                              
                  
                        3.
                     
                     
                        a táblázat az Izraelre és az Indiára vonatkozó bejegyzés között a következő bejegyzéssel egészül ki:
                        
                                    „IM
                                 
                                 
                                    Man-sziget
                                 
                                 
                                    X
                                 
                                 
                                    X
                                 
                                 
                                    X
                                 
                                 
                                     
                                 
                                 
                                     
                                 
                                 
                                    X
                                 
                                 
                                    X
                                 
                                 
                                     
                                 
                                 
                                     
                                 
                                 
                                     
                                 
                                 
                                     
                                 
                                 
                                    X”
                                 
                              
                  
                        4.
                     
                     
                        a táblázat az Iránra és a Jamaicára vonatkozó bejegyzés között a következő bejegyzéssel egészül ki:
                        
                                    „JE
                                 
                                 
                                    Jersey-szigetek
                                 
                                 
                                    X
                                 
                                 
                                     
                                 
                                 
                                     
                                 
                                 
                                     
                                 
                                 
                                     
                                 
                                 
                                    X
                                 
                                 
                                    X”